เรื่องร้องเรียน (เสียงรบกวน) วันที่ 2022-07-08 10:05:51 — แขวงคลองกุ่ม เขตบึงกุ่ม กรุงเทพมหานคร
วันนี้ไปรับการฉีดวัคซีนตามคิวที่จอง วันที่ 8 กค. เวลา 13.00-14.00 ผ่านแอพ QueQ ที่สาธารณสุขชุมชน 50 (ใกล้นิด้า)

ไปถึงศูนย์ประมาณ 13.10 คนเยอะมาก ไปรับบัตรคิวและแบบฟอร์มคัดกรอง ได้คิวที่ 149 โต๊ะแรกตั้งอยู่บนฟุตบาธแนบกับตัวตึก (ขวามือของรูปแรก)

จนท.บอกให้รอเรียกรับบัตรเขียวที่อีกโต๊ะ ซึ่งตั้งอยู่ที่บันไดทางเข้าศูนย์ฯ (ซ้ายมือของรูปแรก) ไม่มีที่นั่งรอให้เพียงพอกับจำนวนปชช.ที่มารับบริการ ฉะนั้นต้องยืนตากแดดรอเรียก (ตามรูปที่ 2-3) จะไปหาที่ร่มรอก็เกรงจะไม่ได้ยิน เพราะไม่มีเครื่องขยายเสียง

ตอนที่ยืนรอเรียก เห็นด้านตรงข้ามตึกมีเต๊นท์และเก้าอี้ตั้งอยู่ แต่มีแผงกั้นห้ามเข้า (รูปที่ 4) ถามจนท.ได้ความว่าเป็นเต๊นท์สำหรับผู้ติดเชื้อโควิด

รออยู่ครู่หนึ่งก็เห็นแววว่าน่าจะนานมากๆ เพราะคนที่ได้คิวที่ประมาณ 80 ยังไม่ได้รับบัตรเขียวถามจนท.ได้ความว่ามีทั้งแบบ walk-in และจองผ่าน QueQ ทำให้กลายเป็นว่าใครมาก่อนได้ก่อน (แล้วจะให้จองทำไม? -  ตอนรับแบบฟอร์มคัดกรองก็ไม่ถามว่าจองมาหรือไม่) จนท.อ้างว่าเป็นคำสั่งผู้ว่าฯ ให้ walk-in ได้
ก็เลยวิจารณ์อย่างรุนแรง (โวยวายเสียงดังนิดหน่อยด้วยความโมโห)ว่าบริหารจัดการได้แย่มาก ปล่อยให้ยืนตากแดดรอได้ยังไง (ยังดีที่ฝนไม่ตก ไม่อย่างนั้นคงวุ่นวายกว่านี้แน่) ถ้าเป็นคำสั่งผู้ว่าฯ จริง ทำไมไม่ดูศักยภาพของศูนย์ฯ ว่ารับไหวมั๊ย 

ดิฉันเลยถามจะขอยกเลิกคิว พอบอกแบบนั้นมีจนท.เรียกให้เข้าไปในตึกและจะให้ฉีดก่อนเป็นคนแรก ซึ่งดิฉันก็บอกไปว่าไม่ได้ต้องการฉีดคนแรกและไม่อยากแซงคิวคนอื่นที่มาก่อนแต่ในที่สุดคนที่จองผ่าน QueQ ก็ได้รับวัคซีนก่อน walk-in

ได้คุยกับพยาบาลที่ฉีดวัคซีน บอกว่าได้พยายามปรับวิธีการจัดการหลายครั้งแล้ว และบอกว่าบางคนก็จองผ่าน QueQ ไม่เป็น มีจองเข้ามาแค่ 20 คน ไม่อย่างนั้นวัคซีนก็เหลือ

ดิฉันเชื่อว่าวิธีการจัดการที่ดีกว่านี้ทำได้แน่